Index - Kultúr - Spielberg óriása a magyarokat is hidegen hagyta
2016.08.29. 18:57
Négy új filmet mutattak be a héten a hazai mozik, de egyik sem tudta megtörni A kis kedvencek titkos élete uralmát. Az Illumination stúdió animációs filmje továbbra is sok magyart csábít a mozikba, a héten 34 ezren ültek be rá, összesen pedig már több, mint 515 ezer jegyet adtak el a filmre. Az új bemutatók közül az igen jól sikerült horror, a Vaksötét szerepelt. 32 milliós bevételével az eheti toplista harmadik helyét tudta megszerezni.
Steven Spielberg legújabb meséje, A barátságos óriás hozzánk jócska késéssel érkezett az Egyesült Államokban még július elején bemutatták, ahol a várakozásokon alul teljesített és mindössze 54 millió dollárt szedett össze, ami a 140 milliós gyártási költségekhez képest nagyon gyenge. A bemutató hete után kijelenthető, hogy a magyarok sem voltak sokkal nyitottabbak a klasszikus történet hű adaptációjára. A toplista ötödik helyén kezdett a film, 18 milliós bevétellel, ami családi filmek között egyáltalán nem számít erősnek.
Magyar mozis nézettségi adatok augusztus 25. és 28. között:
1 A kis kedvencek titkos élete 45.6M - 34.434 683.8M 515.223
2 Rossz anyák 33.8M - 24.089 209.4M 157.462
3 Vaksötét 32M - 23.692 32M 23.692
4 Haverok fegyverben 29.8M - 22.121 99.1M 73.766
5 A barátságos óriás 18.4M - 13.455 18.4M 13.455
6 Suicide Squad - Öngyilkos osztag 17.3M - 11.743 333.3M 233.920
7 Elliott, a sárkány 9.6M - 7.183 39.8M 30.469
8 Ben-Hur 9.4M - 6.150 36.5M 24.183
9 A zátony 6.9M - 4.933 71.9M 52.279
10 Palackposta 5.2M - 3.677 5.2M 3.677
Az Egyesült Államokban első helyen nyitott a Vaksötét. A film minden előzetes várakozást felülmúlva 26 milliós bevétellel kezdett. Ez nagyon jónak számít, hiszen a filmet kevesebb, mint 10 millió dollárból hozták össze.
A másik új bemutató A mestergyilkos: Feltámadás 7.5 milliós bevételével az ötödik helyre fért oda. Eleve kevesebb moziban forgalmazták a filmet, így ez a bevétel egy kicsit még felül is múlta az elvárásokat. Ami a többi filmet illeti a Suicide Squad csak a második helyig csúszott vissza, de innen túl nagy löketre már nem számíthat és ez a 280-300 milliós amerikai bevétel valószínűleg elmarad attól, amiben a Warner stúdió reménykedett. Seth Rogen legújabb filmje, a Virsliparti, amit itthon is bemutatnak októberben a mozik, nagyon szép kis siker lett, 80 milliós bevétele kiváló ahhoz képest, hogy alig 20 millió dollárból készítették el.
Amerikai mozis nézettségi adatok augusztus 26. és 28. között:
1 Vaksötét 26.1M - 26.1M
2 Suicide Squad - Öngyilkos osztag 12.1M -41.9% 282.9M
3 Kubo és a varázshúrok 7.9M -37.3% 24.9M
4 Virsliparti 7.6M -50.5% 80M
5 A mestergyilkos: Feltámadás 7.5M - 7.5M
6 Elliott, a sárkány 7.3M -35.8% 54.7M
7 Haverok fegyverben 7.25M -50.6% 27.7M
8 Rossz anyák 5.8M -27.5% 95.4M
9 Jason Bourne 5.2M -34.8% 149.3M
10 Ben-Hur 4.5M -59.6% 19.5M